<classify> Mkwasa aliyekuwa kocha msaidizi wa Yanga, alipewa mkataba wa mwaka mmoja na nusu wa kuwa Kocha Mkuu wa Taifa Stars. Mwambusi alisema jana kuwa, anaifahamu Yanga kwa kuwa amekuwa akiifuatilia timu hiyo kwa kina na anajua mapungufu na mazuri yake.Alisema kuwa kwa sasa amebuni mikakati mipya ambayo ataitumia katika kukabiliana na changamoto mbalimbali katika kuhakikisha kuwa timu hiyo inaibuka na ushindi. Alisema kuwa akiwa kama kocha msaidizi atahakikisha kuwa anasimamia nidhamu na maadili kwa wachezaji wake huku akiwataka wachezaji hao kuzingatia hilo.Mimi ni zaidi ya kocha kwa kuwa ninakufuatilia mchezaji kuanzia mazoezini na hata katika maisha ya kisoka kwa ujumla ambayo yanahusisha suala zima la nidhamu pamoja na maadili kwa ujumla, alisema kocha huyo.Aliongeza: Nikiwa kama kocha mgeni hapa Yanga nitahakikisha kuwa ninaziba pengo la Mkwasa na kisha kuendeleza yale mazuri aliyoyafanya katika kuhakikisha kuwa Yanga inazidi kushika chati.Aliongeza kuwa amejipanga kuwafanyisha mazoezi makali wachezaji wake hao ambayo yataimarisha fiziki ya wachezaji wake hao. Kwa upande wake, Katibu Mkuu Yanga Jonas Tiboroha alisema kuwa klabu hiyo ina imani na kocha huyo na kuwa ataifikisha mbali klabu yao.Huyu ni kocha mwenye rekodi nzuri inamuuza kwa kuwa amekuwa akifundisha kwa kuzingatia misingi yote ya ukocha na mimi naona kuwa kumchukua huyu kuinoa Yanga haikuwa kwa kubahatisha, alisema Katibu huyo.  <topic>: MICHEZO 